Vukovar resistió pero en zaguerías fue destruito por l'exercito yugoslavo, estando scenario de crimens por os dos costaus que han quedau sin guaire castigo por o que fa a los responsables serbos. En os territorios que os serbos conquieren bi ha mortaleras de población crovata y por miedo muitos d'ellos fuyen antes que plegasen os serbos, feito que quan a guerra s'estendille por Bosnia y o Kosovo será conoixiu como "limpieza etnica" y que quan encomenzaba en Croacia no conseguiba mover d'igual traza as sensibilidatz de bell país occidental que yera contra a desintegración de Yugoslavia.